ועדת הכספים, כנסת 19, פרוטוקול מספר 453, 2014-11-18 13:45

ניסן סלומינסקי: כנראה מחר בבוקר.

ניסן סלומינסקי: יש לנו שני סעיפים שהדיון בהם אמור להסתיים עד שעה 14:00.

יעקב ליצמן: אנחנו בעד להצביע.

ניסן סלומינסקי: על סדר היום סעיפים 10 ו-11(ג) מתוך הצעת חוק מס ערך מוסף (תיקון מס' 45), התשע"ד-2014 – הגשת דוח מפורט כדוח תקופתי (מ-877).

ניסן סלומינסקי: בתיקון מספר 45, אם אני זוכר נכון, היו 7 סעיפים.

ניסן סלומינסקי: לדון על כולם ידענו שלא נוכל, וגם לא היה קשר בהכרח בין סעיף לסעיף.

ניסן סלומינסקי: לכן אנחנו כאן בוועדת הכספים הצלנו את זה והפיצול אושר בכנסת.

ניסן סלומינסקי: בגין זה כבר אישרנו שני סעיפים מתוכו שבאמת היו הטבות.

ניסן סלומינסקי: עכשיו אנחנו מגיעים לעוד שני סעיפים, ובשבוע הבא אני מקווה שנעביר עוד סעיף שקשור להפעלת המערכת.

יעקב ליצמן: למה דחיתם את זה לשבוע הבא?

<זאב פורת: ראשית, זימנתי לפה ארבעה ממוני מע"מ, שיראו את עבודת החקיקה הלכה למעשה.

ניסן סלומינסקי: אם הם היו בחלקים הקודמים, אז היו הרבה יותר חברי כנסת והדיון היה הרבה יותר סוער.

ניסן סלומינסקי: אנחנו ממתינים ליועצת המשפטית שגית אפיק.

יעקב ליצמן: חשבתי שאתה מחפש רוב.

ניסן סלומינסקי: לא, אלה דברים טובים וחשובים ואני מניח שאין עליהם ויכוח, אבל אם תגידו לי שכן אז נגייס אנשים.

<זאב פורת: לגבי סעיף 10, כידוע מ-1 בינואר 2010 התחלנו בחובת דיווח מפורט לגבי אוכלוסיית עוסקים מסוימים.

<זאב פורת: נכון להיום 65,000 עוסקים חייבים בדיווח מפורט של מע"מ.

<זאב פורת: בחוק נקבע שהחל מ-1 בינואר 2015 הדיווח המפורט יהווה דוח מע"מ תקופתי.

<זאב פורת: נכון להיום מגישים הן דוח מע"מ בבנק או באינטרנט ובנוסף חלה חובת דיווח מפורט.

<זאב פורת: במקום שני דוחות, דוח אחד.

<זאב פורת: מכיוון שאופרטיבית הנושא עדיין לא ערוך וסגור לחלוטין אנחנו מבקשים דחייה, ואנחנו מוכנים לדחייה של שנתיים, כדי להקל, במירכאות או שלא במירכאות, על הציבור להמשיך להתנהל כפי שאנחנו מתנהלים עד היום.

<זאב פורת: קרי: דוח מע"מ בנפרד ודוח תקופתי בנפרד.

ניסן סלומינסקי: כשאתה אומר שהמערכת לא מוכנה, הכוונה למערכת של רשות המסים או למערכת של כל עוסק?

<זאב פורת: למעשה העוסקים עצמם לא ערוכים למנגנון שבו הדוח התקופתי יהיה הדוח המפורט כי אזי התשלום אמור יהיה להתבצע באינטרנט כבר מיידית.

<זאב פורת: התשלום עצמו אמור יהיה להתבצע באינטרנט ולא כולם ערוכים לכך.

<זאב פורת: מחר יהיה לנו דיון אצל החשבת הכללית כדי לבקש להסיר מגבלה של גובה התשלום בכרטיסי אשראי, כדי לאפשר את הרחבת השימוש בתשלומים באינטרנט.

<זאב פורת: זה כל כולו לרווחת הציבור, זה לא משהו שבא להקל עלינו או להכביד על מישהו.

<זאב פורת: מדובר על המשך ההתנהלות כפי שהיא היום לעוד שנתיים נוספות, לצורך התארגנות.

סתיו שפיר: הייעוץ המשפטי לא נמצא בוועדה?

ניסן סלומינסקי: ביקשנו לקרוא ליועצת המשפטית.

ניסן סלומינסקי: לכן משכתי את הזמן עד שהיא תגיע.

ניסן סלומינסקי: אבל כבר ביקשת שהוא יציג את זה.

ניסן סלומינסקי: בינתיים אשאל עוד.

ניסן סלומינסקי: אתה מניח שבשנתיים האלה יצליחו להתארגן?

<זאב פורת: כן.

יעקב ליצמן: בינתיים שר האוצר יתחלף...

ניסן סלומינסקי: אנחנו אינטרסנטיים שיהיה דוח אחד, שהדוח התקופתי יהיה דוח מע"מ.

ניסן סלומינסקי: המשמעות היא שהדוח המפורט צריך להיות מהימן יותר וצריך לשקף במלואן את העסקאות כולן, את התשומות כולן, כי הוא יהווה את הדוח התקופתי.

ניסן סלומינסקי: היום אנחנו מאפשרים איזה מרווח, לא חייבים לדווח על מלוא העסקאות ועל מלוא התשומות אלא מסכום מסוים.

ניסן סלומינסקי: מרגע שזה יהווה דוח תקופתי יהיו חייבים לדווח על 100% ולא רק על 98% או 97% מן העסקאות או מן התשומות.

ניסן סלומינסקי: כלומר, תחול הכבדה מסוימת, לפיה כלל העסקאות והתשומות יצטרכו להיות מדווחות בצורה מפורטת.

ניסן סלומינסקי: נכון להיום, אם מישהו כן- - -

<זאב פורת: זה לא חל על כל האוכלוסייה.

ניסן סלומינסקי: לגבי אותם 65,000 עוסקים, אם מישהו התארגן ורוצה כבר למסור- - -

<זאב פורת: הוא יכול גם היום.

ניסן סלומינסקי: הוא יכול גם היום לדווח בדוח אחד?

<זאב פורת: כן, בוודאי.

<זאב פורת: זה פתוח לציבור.

ניסן סלומינסקי: כלומר, אנחנו אומרים שמי מהציבור שעדיין לא התארגן נותנים לו עוד שנתיים להתארגנות.

<זאב פורת: זה פתוח לחלוטין.

<זאב פורת: אנחנו פתחנו את אפשרות הדיווח במקביל.

<זאב פורת: זה פתוח בפני מי שרוצה, אבל אני לא מחייב אותו.

יעקב ליצמן: למה צריך אישור של הוועדה?

<זאב פורת: כי זה נקבע כבר בחקיקה.

<זאב פורת: מבקשים את אישור הוועדה לגבי הדחייה.

יעקב ליצמן: אם זה נקבע בחקיקה איך מספיקה רק הודעה שלכם כאן?

משה גפני: לא, זה הצעת חוק.

ניסן סלומינסקי: הגיע הייעוץ המשפטי של הוועדה.

ניסן סלומינסקי: אנחנו עוסקים בסעיפים 10 ו-11(ג) לחוק מס ערך מוסף.

ניסן סלומינסקי: לפני שאנחנו דנים, האם יש לכם כייעוץ משפטי הערות על זה?

<שלומית ארליך: לא הייתי כאן בזמן שניתן הסבר.

<שלומית ארליך: ההסבר כלל גם התייחסות לעניין הסכומים?

<גיא גולדמן: כתבנו שבהתייחס להוראת השעה הקודמת אנחנו מבטלים את הסכום, מכיוון שטכנית אם לא היינו מבטלים אותו היה יוצא שב-1 בינואר המעבר לגבי חברות ממחזור של 2 מיליון שקל למחזור של 1.5 מיליון שקל היה מתבטל.

<גיא גולדמן: כדי לא לפגוע במעבר הזה, שוועדת הכספים כבר אישרה וכבר עבר בחוק, מחקנו את המספר "2 מיליון ש"ח".

<גיא גולדמן: כאמור, יש לזה רק משמעות טכנית.

<שגית אפיק: יש לזה משמעות מהותית לכולם.

<שלומית ארליך: בעצם המשמעות היא שברגע שהוראת השעה פוקעת, בעצם אם הוראת השעה היתה פוקעת ולא הייתם מביאים את התיקון היינו עוברים לדוח תקופתי.

<שלומית ארליך: נכון?

<גיא גולדמן: נכון.

<שלומית ארליך: ואז הסכומים באמת היו- - -

משה גפני: לא כתוב "הוראת שעה".

<שלומית ארליך: התיקון שמתקנים פה הוא של חוק מס ערך מוסף בתיקון מספר 44.

משה גפני: זה לא הוראת שעה.

<שלומית ארליך: תיקון מספר 44 יש בו הוראת שעה, בסעיף 6.

<שלומית ארליך: בעצם רוצים להאריך את התחולה של הוראת השעה.

<שלומית ארליך: הוראת השעה היתה אמורה לפקוע בסוף השנה הזו ובעצם מבקשים עכשיו להאריך אותה בשנה.

<זאב פורת: שנתיים.

ניסן סלומינסקי: הבנו, ואני שאלתי ונאמר לי שעדיין כל אדם יכול להגיש או בצורה הישנה, של שני דוחות, או בצורה החדשה, של דוח אחד.

<שלומית ארליך: זה לא צורה ישנה או חדשה.

<שלומית ארליך: בעצם מה קובעת הוראת השעה?

<שלומית ארליך: היא קובעת שאתה צריך להגיש גם את הדוח התקופתי וגם דיווח מפורט, את הדוח המיוחד, אבל אתה יכול, באישור מנהל רשות המסים או באישור רשות המסים, לאחד את זה לדוח אחד, להגיש את זה כדוח אחד.

ניסן סלומינסקי: אם נניח אנחנו לא עושים כלום אז זה ייהפך לחובה של כל ה-65,000 האנשים האלה שחייבים עכשיו להגיש את זה בדוח אחד.

<שלומית ארליך: נכון, שהוא דוח תקופתי.

ניסן סלומינסקי: ואם אנחנו מאריכים את הוראת השעה, הכוונה שכל אחד יכול להמשיך כפי שהיה עד עכשיו למשך עוד שנתיים או להגיש בצורה החדשה.

<שלומית ארליך: כן, למרות שלעניין הפרטים, הפרטים בדוח כפי שקיים היום הם אותם פרטים.

<גיא גולדמן: הם אותם פרטים, נכון.

<גיא גולדמן: מדברים על המעמד של הדוח הזה, האם הוא יחליף את הדוח התקופתי או יהיה דוח נוסף.

<שלומית ארליך: גיא גולדמן, אולי תוכל להסביר מה המשמעות של הדחייה עכשיו ושל השארת הוראת השעה, אם מדובר באותם פרטים.

<גיא גולדמן: כן, הפרטים החייבים בדיווח מפורטים כולם בסעיף 69(א) לחוק מע"מ.

<גיא גולדמן: המשמעות היא שבמקום שהעוסקים יחליפו את הדוח התקופתי הקיים בדוח מפורט, הם ימשיכו כפי שהיה עד עכשיו, כפי שהיה בשנים האחרונות, להגיש אותו כדוח נוסף בסוף החודש.

<שלומית ארליך: אז החשיבות היא לעניין המועדים בעיקר, מבחינתכם?

<גיא גולדמן: כן.

<גיא גולדמן: גם.

<שגית אפיק: לא רק.

<גיא גולדמן: וגם זה לא דוח לתשלום.

<גיא גולדמן: דוח תקופתי הוא דוח שמשלמים אותו.

<גיא גולדמן: הדוח המפורט היום הוא דוח נוסף שמוגש בסוף החודש והוא לא דוח לתשלום, הוא אך ורק לצרכי דיווח.

<זאב פורת: דוח תקופתי למע"מ צריך להגיש עד 15 בחודש.

<זאב פורת: את הדוח המפורט צריך להגיש עד 30 בחודש.

<זאב פורת: זה זמן ארוך מאוד להתארגנות.

<זאב פורת: המשמעות של קבלת החוק וכניסתו לתוקף, שהדוח המפורט יצטרך להיות מדווח עד 15 בחודש.

<זאב פורת: כלומר, מקצרים ב-15 ימים למייצגים את האפשרות לשפר ולהתארגן ולאסוף את כל הנתונים והם צריכים להתארגן לזה.

<זאב פורת: הבעיה היא לא אצלנו, הבעיה אצלם.

<זאב פורת: כל מי שרוצה לשגר את הדוח המפורט כדוח תקופתי מוזמן, המערכת פתוחה, אין לנו שום מניעה.

<זאב פורת: אנחנו לא רוצים לחייב אותם.

ניסן סלומינסקי: אתם רק אומרים שמי שלא בנוי לזה יוכל להמשיך לדווח בסוף החודש.

<זאב פורת: אבל הוא יצטרך במהלך התקופה הזאת להתארגן.

<זאב פורת: אנחנו מעדיפים שיהיה דוח אחד.

יעקב ליצמן: למה אתם מבקשים שנתיים?

יעקב ליצמן: מה הבעיה?

<זאב פורת: כי אני לא רוצה לבוא אליכם עוד פעם בשנה הבאה מכיוון שהם עדיין לא ערוכים.

יעקב ליצמן: אתה דווקא מאוד רצוי כאן.

<זאב פורת: אני הולך לקראתם.

<זאב פורת: אני הרי מכיר את ההתארגנויות, אני רואה איך זה הולך.

ניסן סלומינסקי: אם הם רוצים שנתיים, נאשר.

יעקב ליצמן: היות והוא ביקש שנתיים אנחנו נבקש 3 שנים.

משה גפני: אני ממש מתוסכל.

משה גפני: איך נלחמתם איתי.

משה גפני: אמרתם: מחר צריך להתחיל בזה.

<שלומית ארליך: דיברנו על האלמנט של הוראת השעה ועכשיו רק הבהרה לעניין העוסקים.

<שלומית ארליך: כפי שחוזר חבר הכנסת גפני ואומר, במקור עוד כשהבאתם את הוראת השעה, את תיקון מספר 44 לוועדה, רציתם שהמחזור של העוסקים יהיה 1.5 מיליון שקל.

<גיא גולדמן: אכן נכון.

<שלומית ארליך: ואז בסופו של דבר מה סוכם?

<גיא גולדמן: בסופו של דבר סוכם שזה יהיה מחזור של 1.5 מיליון שקל לחברות בלבד, לא לכל העוסקים, והוא ייעשה בצורה הדרגתית.

יעקב ליצמן: זה כששר האוצר עשה זיגזג.

יעקב ליצמן: נכון?

<גיא גולדמן: הוחלט על מתווה הדרגתי, לפיו בשנת 2014 אלה יהיו חברות שמחזורן יותר מ-2 מיליון שקלים, והחל מ-1 בינואר 2015 אלה יהיו חברות שמחזור עסקותיהן 1.5 מיליון שקלים.

יעקב ליצמן: שר האוצר לחץ להוריד ופתאום הוא חזר בו.

<שלומית ארליך: עוד לא הגעתי לשאלה.

<שלומית ארליך: אם אנחנו מאריכים את הוראת השעה לשנתיים האם אין כאן מקום גם להשאיר את הסכום?

<גיא גולדמן: אין קשר.

<גיא גולדמן: הסיבות לתיקון שאנחנו מביאים היום הוא העניין הטכני, של מעמד הדוח ומועד ההגשה שלו.

<גיא גולדמן: המתווה של החייבים בדיווח כבר אושר, כבר יצאו מכתבים לעוסקים, לחברות הללו.

<גיא גולדמן: זה יקרה ב-1 בינואר הקרוב עם המעבר לחברות שמחזור עסקיהן 1.5 מיליון שקל.

<גיא גולדמן: זה פורסם ואנחנו ערוכים לזה.

משה גפני: כאשר זה הגיע לכאן ביקשתי שייקח יותר זמן.

משה גפני: אנשי רשות המסים ומשרד האוצר רצו לעשות את זה ממש מהיום למחר.

משה גפני: אמרתי: לא תהיה התארגנות, טכנית זה דבר שייקח זמן.

משה גפני: נדמה לי שזה מופיע בפרוטוקול.

משה גפני: אמרו: לא, צריך להתארגן מייד.

משה גפני: פתאום עכשיו זה מגיע לפה עם הארכה לשנתיים.

משה גפני: אני חושב שההארכה שאתם מבקשים נכונה, אבל הייתם צריכים לשמוע בקולי.

ניסן סלומינסקי: הוא אומר שההארכה שלכם צריכה להיות מלווה בהערכה לחבר הכנסת גפני שצפה את זה מראש.

<זאב פורת: הבנתי.

משה גפני: אני חושב שאתם עושים נכון כשאתם מאריכים את זה בשנתיים.

משה גפני: אני חושב שבפעם הבאה כשאתם באים לוועדת הכספים צריך שתשמעו גם להערכות שלנו.

משה גפני: אני כל הזמן טוען, לא רק בהקשר הזה, שלא כל השכל נמצא בממשלה, שיש גם שכל שנמצא כאן.

משה גפני: ראיתי שהם כל-כך מתעקשים אז בסופו של דבר אישרתי את זה.

משה גפני: אמרתי שייקח זמן להתארגן.

משה גפני: אבל אני שמח שהם באים עכשיו ואומרים: אנחנו ערוכים לזה אבל הציבור לא ערוך, לכן אנחנו מסכימים או מבקשים הארכה לשנתיים.

משה גפני: אני רוצה להגיד לך שכאשר הממשלה מגיעה עם כל מיני הצעות אל תקבל אותן ככתבן וכלשונן, תפעיל גם את הראש שלך.

משה גפני: תכבד את מה שהם אומרים אבל תראה את המצב כפי שהוא ולא לקבל "כזה ראה וקדש", אלא אם כן יש לך סיבות אחרות.

משה גפני: אבל אם אין לך סיבות אחרות, רק סיבה מקצועית, צריך לא לעשות מהפכות כאלה בבת אחת אלא לקחת מרווח זמן ארוך.

ניסן סלומינסקי: יותר משנתיים?

משה גפני: אני מתכוון לְמה שאני אישרתי בוועדה.

משה גפני: מתי זה אושר פה?

<שלומית ארליך: הדוח המפורט התחיל ב-2009.

<שלומית ארליך: החוק עבר ב-2009.

<שגית אפיק: ב-2010 זה אושר בוועדה.

משה גפני: רק רגע, נכון שאני צדקתי אז?

<זאב פורת: נכון.

<גדעון לואיה: זה כל ההארכה.

<שגית אפיק: אתה צדקת גם בזה שכאשר עשית את הוראת השעה על הסכומים, הוראת השעה שעכשיו מסתיימת ובעצם נכנסת לתוקף הוראת הקבע לגביה, אמרת שאתה יודע ש-2015 יגיע ושאתה תאכל את עצמך.

יעקב ליצמן: אדוני היושב-ראש, אני מוטרד מכך שכולם מגויסים לדחות את המו עדים כפי שהובא לנו.

משה גפני: לדחות, אבל, חבר הכנסת ליצמן, הם לא דוחים גם את הסכומים.

ניסן סלומינסקי: מי קורא את הצעת החוק?

משה גפני: אילו הייתי יושב-ראש הוועדה הייתי דורש מהם לדחות גם את הסכומים, אבל אני לא יושב-ראש הוועדה.

ניסן סלומינסקי: את החזרה שאתם חוזרים מ-2 מיליון שקל ל-1.5 מיליון שקל, הוא רוצה גם את זה לדחות.

<זאב פורת: הבנתי.

<זאב פורת: אמרתי: מה פתאום.

ניסן סלומינסקי: בסדר, הוא אמר "אילו הייתי יושב-ראש".

ניסן סלומינסקי: הוא לא אומר את זה כמשה גפני.

<גיא גולדמן: סעיף 1 – תיקון חוק מס ערך מוסף (תיקון מס' 44) "בחוק מס ערך מוסף (תיקון מס' 44), התשע"ד-2014, בסעיף 6(ב) – ברישה, במקום "ט' בטבת התשע"ה (31 בדצמבר 2014)" יבוא "... (31 בדצמבר 2016)";" אנחנו כבר נראה איזה תאריך עברי זה יוצא.

<גיא גולדמן: "בפסקה (2), פסקת משנה (ג) – בטלה.

<גיא גולדמן: "

<שלומית ארליך: סעיף 2 – תחילה "תחילתו של סעיף 6(ב) לחוק מס ערך מוסף (תיקון מס' 44), התשע"ד-2014, כנוסחו בסעיף 1 לחוק זה, ביום י' בטבת התשע"ה (1 בינואר 2015).

<שלומית ארליך: "

יעקב ליצמן: נדמה לי שזה נושא חדש.

משה גפני: החוק הזה טוב לציבור.

בועז טופורובסקי: כמו מע"מ אפס.

משה גפני: יש לי הצעה, אני מבקש להאריך גם את נושא הסכום.

ניסן סלומינסקי: מי בעד ההצעה של חבר הכנסת משה גפני?

ניסן סלומינסקי: ירים את ידו.

ניסן סלומינסקי: מי נגד?

ניסן סלומינסקי: מי נמנע?

ניסן סלומינסקי: בעד – 1

ניסן סלומינסקי: נמנעים – אין

ניסן סלומינסקי: ההצעה לא נתקבלה ותהפוך להסתייגות.

יעקב ליצמן: רגע, זה לא נושא חדש?

<שגית אפיק: אם אתה טוען טענת נושא חדש לנו אין מה להגיד.

<שגית אפיק: השאלה אם זה לא מופיע בחוק.

<שגית אפיק: תיקון משָנָה לשנתיים לא מופיע בחוק.

ניסן סלומינסקי: מי בעד לאשר את סעיפים 10 ו-11(ג) מתוך הצעת חוק מס ערך מוסף (תיקון מס' 45), התשע"ד-2014 – הגשת דוח מפורט כדוח תקופתי, ולאשר עם התוספת שקראה שלומית ארליך?

ניסן סלומינסקי: בעד – 3

ניסן סלומינסקי: נמנעים – אין

ניסן סלומינסקי: הצעת החוק אושרה פה אחד.

משה גפני: זה עולה למליאה עם ההסתייגות.

ניסן סלומינסקי: תודה רבה.